Rreziqet e korrupsionit në BE
Një raport i ri i Transparency International gjen të meta në strukturat e institucioneve të Bashkimit Evropian
Organizata prestigjioze kundër Transparency International (TI) lëshoi kohët e fundit raportin e parë mbi Bashkimin Evropian dhe institucionet e tij, si Parlamenti Evropian dhe të tjera, ku vihet në dukje se BE ka një sërë të metash. Kjo është hera e parë që Transparency International shqyrton Bashkimin Evropian. Dhe sipas autorit të studimit Mark Perara institucionet e BE-së kanë të meta të dukshme. Një nga format më të përhapura të korrupsionit është përmes lobizmit – përmes ndikimit nga jashtë të zyrtarëve dhe deputetëve. Raporti thekson se rregullat, mbi të cilat bazohet veprimtaria e grupeve lobiste ndaj zyrtarëve të BE-së, janë shumë të dobëta. Jakob Kirkegaard, me Institutin Peterson për Ekonominë Ndërkombëtare është dakort me këtë konstatim. Udhëheqësit dhe ligjvënësit e shumë vendeve janë të detyruar me ligj të bëjnë të njohura pasuritë e tyre, interesat dhe investimet, në mënyrë që qytetarët të binden se vendimet nuk janë bërë në konflikt me interesat e publikut. Zoti Perara thotë se ky është një tjetër problem për BE-në: Zoti Kirkegaard i Institutit Peterson thotë se ka gjasa të jetë e vështirë për BE-në për të forcuar ligjet dhe procedurat kundër korrupsionit. Megjithatë, sondazhet tregojnë se rreth 70 për qind e banorëve të BE-së besojnë se institucionet e saj mund të preken nga korrupsioni. Dhe zyrtarët e Transparency International thonë se në qoftë se krerët e BE-së janë të shqetësuar për këtë, atëherë duhen marrë masa për të neutralizuar rreziqet para se ato të shndërrohen në skandale korrupsioni.